Avaintervjuus küsime justiitsminister Maris Lauri käest, miks on läbi koroonakriisi Andmekaitse Inspektsiooni jäigad reeglid takistanud nii vaktsineerimise edendamist kui ka lähikontaktsete tuvastamist koolides?
Kaarel Tarand leiab päevakommentaaris, et kodanikel oleks mõistlik ajada oma asju valitsuse eest salaja, tuues näiteks rohepöörde.
Kuidas lahenes gaasikriis Moldovas, mille kutsus väljapressimistaktikat kasutades esile Venemaa, vahendab Chisinaus elav ajakirjanik Marian Männi.
Saksa koalitsioonikõnelustel vaieldakse, kui palju võib Saksamaa võtta laenu, millega rohelised soovivad võimestada valitsuse erakorralist energia ja kliimafondi. Sellega on seotud ka võitlus, kas tulevases valitsuses saab rahandusministri portfelli ettevõtjasõbraliku ja liberaalse FDP juht Christian Lindner või siis roheliste kaasjuht Robert Habeck. Teemat avab politoloog Anne Jürgens Heidelbergist.
Stuudiosse tuleb Eesti Jõujaamade ja Kaugkütte Ühingu tegevjuht Siim Umbleja, kellega räägime, millised võimalused on tootmiskulude alandamiseks nendes kaugküttepiirkondades, kus see on hüppeliselt kasvanud gaasi hinna tõusu tõttu,
Kontakt: email@example.com.